**SLOVENŠČINA – 26. 5. 2020**

**(1. ura)**

Dragi učenci,

1. uro boste spoznali nov sklop, katerega naslov ima pomembno sporočilo:

**KAJ POMAGA DRUGO ZNATI, TEMU, KI NE ZNA PISATI?**

Ali znaš razložiti, kaj ta rek pomeni?

Sedaj vzemi osebno mapico in si zapiši cilje novega sklopa.

SKLOP: **KAJ POMAGA DRUGO ZNATI, TEMU, KI NE ZNA PISATI?**

CILJI:

Utrjujem svojo pravopisno zmožnost, še posebej pa sem pozoren/-a, da znam pravilno zapisati:

- lastna imena bitij,

- svojilne pridevnike iz lastnih imen bitij,

- imena prebivalcev krajev, držav …,

- eno-/večbesedna zemljepisna lastna imena,

- eno-/večbesedna stvarna lastna imena,

- vrstne pridevnike iz zemljepisnih lastnih imen,

- imena praznikov.

Sedaj si poglej zelo dobro razlago na youtube:

<https://www.youtube.com/watch?v=96OMHaa2KII>

Na koncu so rešitve včerajšnjega učnega lista (Čudo).

PONEDELJKOVE REŠITVE:

ODGOVORI NA SPODNJA VPRAŠANJA

1. **Zakaj se je August do 5. razreda šolal doma?**

Tvoj odgovor:

Zaradi številnih operacij deformiranega obraza.

1. **Kako se obnašajo ljudje, ko prvič vidijo Augusta?**

Tvoj odgovor:

Ali dobesedno strmijo vanj ali pa takoj pogledajo proč.

1. **Zakaj si je August odrezal kitko?**

Tvoj odgovor:

Zaradi Julianove opazke o liku iz Vojne zvezd (Darth Sidious).

1. **Kaj je “maksima”?**

Tvoj odgovor:

Nekakšno vodilo za življenje oz nauk.

1. **G. Brown je zapisal pravilo: “Ko moraš izbirati, ali boš ravnal pravilno ali prijazno, izberi prijazno«. Kako ti razumeš to trditev? Dodaj primer iz knjige ali svojega življenja.**

Tvoj odgovor:

Če izbereš prijaznost, ne moreš ravnati narobe. To je najbolje dokazala Summer, ki je bila na začetku Edina, ki je bila resnična Augustova prijateljica.

1. **Zapiši dva izziva, s katerima se je August spopadel v šoli. Bodi zelo natančen.**

|  |
| --- |
| Tvoj odgovor:  Npr.:   * Iskanje prijateljev (moral je skozi težke preizkušnje.) * Igra “kuga” (moral je biti zelo močan, da ga to ni čisto potrlo). * Soočenje z drugimi učenci šole na hodnikih … (strmenje, obračanje pogledov …). * Nasploh šolanje v pravi šoli, saj se je prej šolal doma. |

1. **Kaj se je zgodilo, ko so v šoli praznovali noč čarovnic?**

Tvoj odgovor:

August je slišal Jacka (ki bi naj bil njegov prijatelj), ko je rekel, da bi raje umrl, kot izgledal takšen kot August.

1. **Kako je Augustova drugačnost vplivala na Viino življenje?**

Tvoj odgovor:

Viia je bila zaradi tega zelo samostojna. Navajena je, da ima manj starševske pozornosti. Se ne smili sama sebi.

1. **Opiši Viin odnos z babico.**

Tvoj odgovor:

Babica je bila za Viio nekakšen “angel varuh”. Vii je namenila vso svojo pozornost.

1. **Kaj je letošnja “kuga” na Augustovi šoli?**

|  |
| --- |
| Tvoj odgovor:  Igra, s katero so se norčevli iz Augusta. Če se ga je kateri izmed učencev dotaknil in si v 30 s ni umil rok, bi naj dobil kugo. |

1. **S čim se je morala soočiti Via, ko je začela obiskovati srednjo šolo?**

Tvoj odgovor:

Njena najboljša prijateljica Miranda si je našla nove prijateljice in tako na šoli ni imela nobenega prijatelja.

1. **Kaj meniš, zakaj je Miranda prepustila glavno vlogo v igri Vii?**

Tvoj odgovor:

Miranda je imela slabo vest, ker se je odtujila od Viie in Viijine družine. Vii je pravzaprav zavidala njeno družino.

1. **Kaj je po tvoje glavno sporočilo romana Čudo? Kateri del v romanu povzroči glavno spremembo?**

|  |
| --- |
| Tvoj odgovor:  Glavno spremembo je povzročila šola v naravi, ko je August po pretepu dobil prijatelje.  Glavno sporočilo romana (po smislu):  Nikoli ne sodi človeka po njegovi zunanjosti.  Vsak človek ima za seboj neko zgodbo.  Ne sodi človeka, če nisi v njegovih čevljih prehodil nekaj kilometrov. |

Lep dan, učiteljica Martina